
[bookmark: _Toc509239059]Forslag til proteinholdigt pålæg på brød

I langt det meste brød er der omtrent 10 g protein pr 100 og ca. 240 kcal (svarende til 2 sk rugbrød/3 sk ”lyst” brød, 1½ bolle,1 pitabrød).  Dog er der 17 g protein/100 g i proteinbrødet fra Kohberg, så her er der nemme proteiner at hente.

1. [bookmark: _Toc509239060]Linsepostej – 8 portioner (147 kcal + 8,5 g protein pr. portion)

· 200 gram røde linser
· 1 løg
· 100 gram hasselnødder
· sojasauce (cirka 4 spsk. – smag til)
· 1 tsk. timian
· ½ tsk. rosmarin
· (½ tsk. merian)
· lidt muskatnød
· peber
· 4 spsk. majsmel (maizena) eller alm. hvedemel)
· (lidt bouillonpulver – eller evt. karry)
Kog linserne møre. Mens de koger, blender du først hasselnødderne i en foodprocessor, og derefter også løget. Når linserne er kogt færdig, dræner du vandet fra, og smider dem med i foodprocessoren og blender det lidt. Rør derefter resten af ingredienserne i, smag ordentligt til og bag postejen i en rugbrødsform ved 200ºC i 20-30 min.

2. [bookmark: _Toc509239061]Kikærtesalat – 4 portioner (132 kcal og 9 g protein pr. portion)

· 1 dåse (240 g) kikærter, udblødte og kogte (svarer til ca. 115 g i tørvægt) 
· 50 g. løg (et lille løg)
· 100 g. sojayoghurt uden sukker 
· 2-3 spsk. friskpresset citronsaft
· 1-2 tsk. havsalt
· 2 tsk. gærflager
· 1 tsk. Hørfrøolie
· 2 spsk. malede/kværnede hørfrø
· friskkværnet peber
· (evt. 50 g. finthakkede syltede agurker)
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Start med at blende kikærterne lidt i en foodprocessor på “pulse”-knappen (5-8 tryk virker for mig), så de får en “flaget” struktur. De skal hakkes i stykker uden at blive til puré, og der må gerne være enkelte halve kikærter tilbage. Kom så de flagede kikærter i en skål. Blend løget i foodprocessoren, så det er helt finthakket (du kan også rive det), og kom det sammen med alle de øvrige ingredienser ned i skålen til kikærterne. Rør godt rundt, smag til, og lad gerne salaten hvile lidt på køl, før du serverer den.
Når salaten har stået i køleskabet natten over, kan det være en god idé at smage den til med salt, citron og evt. sojayoghurt igen, da der godt kan forsvinde lidt væske.

3. [bookmark: _Toc509239062]Bønnepostej – 4 portioner (152 kcal og 8 g protein pr. portion)

· 1 dåse kidneybønner (eller a. 100 g tørrede)
· 1 tsk. karry
· 1-2 fed hvidløg
· 1/2 rødløg
· Salt & peber 
(Hvis du bruger tørrede bønner skal du sætte dem i blød først i mindst 10 timer og derefter koge dem i 30-40 minutter i nyt vand).
Start med at finde din stavblender eller foodprocessor frem, for hvis du skal mose bønner i hånden, så tager det lidt mere end 3 minutter. 

Hæld vandet fra bønnerne og skyl dem godt under rindende vand.
Hæld bønner og karry i en skål og blend til du får en tyk, lyserød masse. 
Pres hvidløgsfedene og skær rødlæget i små tern og vend begge dele i postejen. Smag til med salt og peber. 

Postejen smager godt med surt eller friske grøntsager, og den egner sig også godt til sandwichs eller som dip til grøntsagsstænger. 

4. [bookmark: _Toc509239063]Hummus – 4 portioner (170 kcal og 9 g protein pr. portion)

Denne opskrift er en base, hvor der kan tilsættes forskellig smag – den smager ikke rigtig af noget i sig selv. Se under ingredienslisten for inspiration. 
· 2 dåser kikærter (200 g tørrede)
· 1,5 dl vand
· 1⁄2 dl citronsaft (cirka 1 citron)
· 1 spsk. tahin
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Blend alle ingredienserne til en ensartet og cremet masse. Smag til med salt, citronsaft og eventuelt chili. Tilsæt mere eller mindre vand, alt efter hvilken konsistens hummussen skal have.
Smagsvarianter (blendes sammen med basen):
· Original hummus: 2-3 fed presset hvidløg + 1 tsk. spidskommen + 1 tsk. salt + evt. lidt chili.
· Spicy rødbede: fint revet rødbede + peberrod + evt. chili 
· Syrlig rødbede: fint revet rødbede + appelsinsaft + salt + evt. chili 
· Krydret frugt: karry + mango (eller papaya) + salt 
· Cremet aubergine: frugtkød fra bagt aubergine + hvidløg + salt + evt. lidt tahin
Jeg har ikke sat mængder på smagsingredienserne på de sidste 4 varianter, der må man lige selv smage sig frem.

5. [bookmark: _Toc509239064]Cremet kikærtepålæg – 8 portioner (175 kcal og 9 g protein pr. portion)

· 2 dåser kikærter (eller 230 g tørrede)
· 1 dåse majs (eller 300 g optøede fra frost)
· 100 g soltørrede tomater, groft hakket
· 1 lille løg, fint hakket
· 500 ml neutral sojayoghurt
· 2-3 fed hvidløg, pressede
· 1 bundt dild, hakket
· 1 tsk. paprika
· 1 tsk. sukker
· 1 tsk. salt
· Peber
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Hæld kikærterne i en stor skål og blend nogle af dem med en stavblender. Det skal gerne blive til en grov masse, hvor nogle af kikærterne er hele, og nogle af dem er blendede. Put derefter alle de andre ingredienser i og bland det hele godt sammen.

6. [bookmark: _Toc509239065]Stegt tofu (100 g indeholder 80 kcal og 8 g protein) 

Tofu fås både som naturel og marineret – prøv begge og find din favorit .
Skæres i stave eller tern og steges på panden, evt. med krydderier, saucer (chili, barbecue etc.) efter eget valg, til det er sprødt. Kan serveres på brød, kommes i pitabrød, på salater osv.

7. [bookmark: _Toc509239066]Tahin/peanutbutter (2 spsk. indeholder ca. 190 kcal og ca. 8 g protein) 
Smager rigtig godt på brød sammen med banan eller syltetøj.

8. [bookmark: _Toc509239067]Ærtespread – 4 portioner (154 kcal og 6 g protein pr. portion)

· 150 g. optøede ærter
· ½ dl solsikkekerner
· ½ avokado (kan udelades)
· 2 spsk. tahin
· ca. ½ tsk. havsalt
· ½ tsk. spidskommen
· 1 knivspids karry
· 2 spsk. citronsaft
· 1 fed presset hvidløg
· Masser af friskkværnet peber
· Evt. et par spsk. koldt vand for at justere konsistens
Alle ingredienser blendes til en smuk lysegrøn spread, som kan nydes på et stykke rugbrød med tomatskiver og ekstra friskkværnet peber. Prøv den også lun som sauce til ris eller kartofler, eller som dip til f.eks. gulerodsstænger eller æblebåde drysset med lidt kanel.

9. [bookmark: _Toc509239068]ÆggeFRIsalat – 4 portioner (172 kcal og 7 g protein pr portion)
· 300 g. fast neutral tofu
· 100 g. tomater (uden kerner!) i fine tern
· 2 syltede agurker (ca. 50 g.) i fine tern
· 1 æble i fine tern
· 4 spsk. vegansk mayonnaise (se opskriften på burger eller find en færdiglavet)
· 4 spsk. sojayoghurt
· 2 tsk. sennep
· 3 tsk. karry
· ½ tsk. paprika
· Finthakket purløg
· Havsalt (ca. 2 tsk.)
· Friskkværnet peber
· Evt. 1-2 knivspids sort salt
Skær halvdelen af tofuen i ca. ½ cm tykke tern. Smuldr den anden halvdel og steg begge dele i lidt olie ved middel varme til det har fået en smule farve. (Hvis du ønsker en mere findelt “ikke-salat” vil jeg anbefale at du smuldrer alt tofuen) Tilsæt ½ tsk. havsalt samt 1 tsk. karry og kom tofuen i en skål til afkøling mens du forbereder de øvrige ingredienser.
Fjern kernerne fra tomaterne og skær dem i fine tern. Skær også de syltede agurker samt æblet i fine tern og kom begge dele ned i skålen til den stegte tofu.
Tilsæt vegansk mayonnaise (kan laves selv eller købes i helsekostbutikker) samt sojayoghurt. Smag til med krydderierne. Måske ønsker du en salat der smager meget af karry eller sennep? Tilsæt da mere efter smag.
Brug “ikke-salaten” på den traditionelle måde, i en sandwich med grøn salat eller rucola og evt. lidt karse – eller kom den f.eks. i lune pitabrød som et smagfuldt og saftigt fyld!

10. [bookmark: _Toc509239069]Falafler/falaffelvafler – 8 portioner (170kcal og 7 g protein pr portion) 

· 
· 250 g tørrede kikærter (dem på dåse kan ikke bruges)
· 1 bundt frisk persille eller
· koriander (eller en blanding)
· 2 små løg
· 3 fed hvidløg
· 3 spsk. rasp
· 1 tsk. koriander
· 1 tsk. spidskommen
· 1 tsk. salt
· 1⁄2 tsk. bagepulver
· Evt. lidt chilipulver
Ekstra:
· Olie til stegning
· Evt. ekstra rasp til at rulle falaflerne i 


Læg kikærterne i blød 8-12 timer. Udblødningsvandet hældes derefter fra, og kikærterne skylles (de skal ikke koges, da de så vil have svært ved at hænge sammen).
Alle ingredienserne kommes i en foodprocessor og blendes, indtil det er en ensartet masse. Farsen formes til cirka 35-40 falafler. Rul dem eventuelt i rasp inden stegning eller bagning, hvis du vil have en mere sprød overflade.
Falaflerne skal herefter steges: Varm rigeligt olie op i en stegepande eller gryde ved middel varme. Steg ikke for mange falafler ad gangen, da det er svært at styre. Vend falaflerne undervejs, så de bliver brune og sprøde på hver side. Du kan også vælge at bage dejen i et vaffeljern – husk olie. 
Hold godt øje med dem, så de ikke brænder på! Læg de færdige falafler på et stykke køkkenrulle, så noget af olien kan blive suget af papiret.
11. [bookmark: _Toc509239070]Kikærte/rødbedebøffer – 4 portioner (170 kcal og 7 g protein pr. portion)
· 2 rødbeder, fint revet
· 1 spsk. hørfrø og 3 spsk. vand
· 1 ds. Kikærter (eller 115 g tørrede)
· 1 lille løg
· 2 fed hvidløg
· 1½ tsk. spidskommen
· 1½ tsk. koriander
· saft fra ½ lime
· 1 tsk. salt og lidt peber
· 3 spsk. mel
· Olie til stegning

(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Blend hørfrø og vand til det er tykt. Riv rødbederne fint og pres væsken fra. Kom alle ingredienser i en foodprocessor eller blend dem med en stavblender til en ensartet masse. Tilføj evt. et par ekstra spsk. mel, hvis massen ikke er fast nok. Form forsigtigt bøfferne med en ske og din hånd og tryk dem flade. Opvarm en pande og kom rigeligt med olie på.
Bøfferne steges et 3-4 minutter på hver side og lægges i et ovnfast fad (eller steg dem færdig ved svag varme i yderligere ca. 5 minutter på hver side) og bages ca. 8 minutter.

12. [bookmark: _Toc509239071]Refried beans – 8 portioner (120 kacl og 7 g protein pr. portion) 
· 2,5 dåser sorte bønner (eller 250 g tørrede sorte bønner)
· 2 løg 
· 2 fed hvidløg
· stødt koriander, salt og chili efter smag
· lidt citron eller limesaft
(Hvis du bruger tørrede bønner, skal du sætte dem i blød først i mindst 10 timer og derefter koge dem i 30-40 minutter i nyt vand).
Hak løg og hvidløg og sautér dem i en gryde sammen med chili og koriander til de er bløde. Tilsæt de kogte bønner og mos det hele sammen med en gaffel. Alternativt, hvis man ønsker en mere glat masse, kan det blendes med en stavblender (men lad det helst være lidt groft i konsistensen).







13. [bookmark: _Toc509239072]Quinoasalat i sennep/dild dressing – 4 portioner (155 kcal og 5 g protein pr portion)

· 2 dl kold kogt quinoa (60 g i ukogt vægt)
· 1 dl plantefløde
· 2 spsk. citronsaft
· 4 tsk. dijonsennep
· 2 tsk. tørret dild
· 2-3 tsk karry
· 4 syltede agurker i tern (100 g)
· 1 lille rødløg i fine tern 
· Salt & peber
· Evt. 2 gulerødder (100 g) i bitte små tern (for ekstra knas og farveorgie) 
Fremgangsmåde
Kom plantefløde, citronsaft og sennep i en skål, og smag til med krydderierne. Tilsæt derefter finthakket løg og syltede agurker i tern. Kom også den kolde, kogte quinoa i (både hvid, rød eller sort kan anvendes), og smag evt. til med mere salt og krydderier.

[bookmark: _Toc509239073]Frokost/aftensmad

[bookmark: _Toc509239074]14. Linsesuppe med spinat - 4 portioner (585 kcal og 28 g protein pr. portion)

· 350 g røde linser, skyllet før brug
· 200 g spinat
· 1 dåse kokosmælk (400 ml)
· 2 løg
· 3-4 fed hvidløg, pressede
· 1 bouillonterning
· 2 tsk. Karry
· 2 tsk. Spidskommen
· 2 tsk. Koriander
· Salt
· evt. chili
· 1,5 liter vand
· 175 g brød
Fremgangsmåde:
Hak løgene og put dem i en gryde. Steg løgene i lidt vand eller olie sammen med hvidløg, bouillon, karry, spidskommen, koriander og evt. chili. Løg og krydderier steges i nogle minutter, og derefter tilsættes linser, kokosmælk, salt og vand.
Spinatbladene skylles og hakkes, og efter suppen har kogt i cirka 10 minutter, tilsættes de. Suppen koges yderligere et par minutter og smages til med salt og chili.
Servér eksempelvis suppen med brød.

15. [bookmark: _Toc509239075]Græskargryde - 4 portioner (573 kcal og 31 g protein pr. portion)

· 2 hokkaidogræskar med skræl (ca. 1,3 kg uden kerner)
· 200 g røde linser
· 2 løg
· 3 fed hvidløg
· 2 dåser hakkede tomater
· 400 g frossen spinat
· 2 dåser kikærter (eller 230 g tørrede)
· 2 bouillonterninger
· Salt
· 1-2 tsk. Koriander
· 1-2 tsk. Spidskommen
· 1-2 tsk. chilipulver (kan undlades)
· 120 g ris/pasta eller 175 g brød
· *Kan erstattes med andre kogte bønner eller kogte grønne linser.
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Flæk græskarret og fjern kernerne. Skær græskarret ud i tern (skal ikke skrælles), skyl linserne, hak løg og pres hvidløg. Det hele koges i en stor gryde i 10-15 minutter, til græskarstykkerne er bløde.
Derefter hældes en del af kogevandet fra (gem det evt. til at justere konsistensen senere). Lad en del af vandet blive i gryden, så det kun lige dækker grøntsagerne. Blend det hele grundigt med en stavblender.
Tilsæt så hakkede tomater, frossen spinat, kikærter, bouillonterninger, salt, koriander, spidskommen og chilipulver. Lad retten koge op, så spinaten kan tø op.  Tilsæt evt. lidt ekstra kogevand, hvis sovsen skal være tyndere.
Server med ris, brød, kartofler m.m.
[bookmark: _Toc509239076]Tip: Hokkaidogræskaret kan erstattes af 1,3 kilo gulerødder, men brug også gerne en blanding af peberfrugter, kartofler, knoldselleri, og hvad du ellers har af grøntsager. Spinaten kan erstattes af grønkål, hvis man foretrækker det.








16. Refried beans med pita og grøn salsa (574 kcal og 24 g protein pr. portion)
· 3 dåser sorte bønner (eller 300 g tørrede sorte bønner)
· 2 løg 
· 2 fed hvidløg
· stødt koriander, salt og chili efter smag
· lidt citron eller limesaft

· 2 lime 
· 2 avocado 
· 4 grøn peberfrugt
· 2 fed hvidløg
· 1 tsk. olie
· Salt og peber

· 4 pitabrød 
(Hvis du bruger tørrede bønner skal du sætte dem i blød først i mindst 10 timer og derefter koge dem i 30-40 minutter i nyt vand).
Hak løg og hvidløg og sautér dem i en gryde sammen med chili og koriander til de er bløde. Tilsæt de kogte bønner og mos det hele sammen med en gaffel. Alternativt, hvis man ønsker en mere glat masse, kan det blendes med en stavblender (men lad det helst være lidt groft i konsistensen).
Skræl limefrugterne og hak frugtkødet, peberfrugterne, hvidløget og avocadoen i små stykker. Bland det hele sammen med lidt olie.
Servér salsaen og bønnemassen sammen med lune pitabrød.













[bookmark: _Toc509239077]17. Broccolisalat med peanutdressing (585 kcal og 23 g protein pr. portion)

Salat: 
· 1 broccoli 
· 1 dåse kikærter (eller 115 g tørrede)
· 3 spsk. rapsolie 
· 1 tsk. salt 
· 1 tsk. paprika 
· 1/4 tsk. røget paprika (kan undlades) 
· 100 g salatblade (f.eks. feldsalat) 
· 100 g cherrytomater, skåret i kvarte

Peanutdressing 
· 2 spsk. peanutbutter 
· 2 spsk. ketchup 
· 1 spsk. citronsaft 
· 1 spsk. sojasovs 
· ½-1 fed hvidløg, presset
· ½ tsk. sukker 
· 4 spsk. Vand
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Skær broccolien i mindre buketter, og dræn vandet fra kikærterne. Hæld begge dele i en skål sammen med olie, salt, paprika og røget paprika. Bland det hele godt sammen og fordel broccoli og kikærter på en bageplade beklædt med bagepapir. Bages ved 200 grader almindelig ovn i cirka 20 minutter.
Imens broccoli og kikærter bliver bagt, røres peanutdressingen sammen. Hæld alle ingredienserne i en skål og tilsæt mere eller mindre vand, indtil dressingen har den ønskede konsistens.
Lad broccoli og kikærter køle lidt af, inden de blandes med salat og cherrytomater. Spis salaten lun eller kold, og server den gerne sammen med brød.












[bookmark: _Toc509239078]18. Pasta med linsesovs - 4 personer (603 kcal og 25 g protein pr. portion)

· 250 g røde linser 
· 1 stort løg 
· 1 peberfrugt 
· 2 terninger grøntsagsbouillon 
· 3 fed hvidløg, pressede 
· 1 dåse hakkede tomater 
· 1 dåse tomatkoncentrat (140 g) 
· ½ dåse kokosmælk (200 ml)
· 2 dl vand
· 1 spsk. citronsaft 
· 1 tsk. sukker 
· ½ tsk. chilipulver 
· ½ tsk. stødt spidskommen 
· Evt. lidt røget paprika 
· En stor håndfuld frisk basilikum, hakket (eller 2 tsk. tørret basilikum)
· 240 g pasta
Skyl linserne godt. Hak løg og peberfrugt. Hæld alle ingredienserne i en gryde, undtagen frisk basilikum, og lad sovsen koge i cirka 25 minutter, til linserne er bløde og sovsen er tyk. Rør i gryden undervejs. (Normalt skal røde linser kun koge i 10 minutter, men det tager længere tid i tomatsovs). Basilikum koger med de sidste 5-10 minutter. Smag til med salt og peber. Hvis sovsen er for tynd, jævnes der med maizena majsstivelse.
Kog pastaen efter anvisning på pakken og servér.

[bookmark: _Toc509239079]19. Bønnesuppe – 4 portioner (613 kcal og 24 g protein pr. portion)

· 6 dåser kidneybønner (eller 200 g tørrede) 
· 8 dåser hakkede tomater 
· 2 dåse tomatpure (140 g) 
· 4-6 røde peberfrugter, skåret i tern 
· 2 løg, hakket 
· 6 fed hvidløg, pressede 
· 4 grøntsagsbouillonterninger 
· 4 tsk. paprika 
· 2 tsk. oregano (kan undlades) 
· 2 tsk. salt 
· Evt. 3-4 tsk. chilipulver 
· 1000 ml vand
(Hvis du bruger tørrede bønner skal du sætte dem i blød først i mindst 10 timer og derefter koge dem i 30-40 minutter i nyt vand).
Steg peberfrugter, løg, hvidløg og bouillon i en gryde i lidt olie eller vand. Efter fem minutters tid tilsættes resten af ingredienserne (drænede bønner, dåsetomater, tomatpure, paprika, salt, chili og vand).
Lad suppen koge op og blend den med en stavblender, til der ikke længere er nogen klumper. Smag til med salt og peber. 
Serveres eksempelvis sammen med groft brød eller kogte ris og med lidt friske krydderurter på toppen.

[bookmark: _Toc509239080]20. Pasta med cremet sovs – 4 portioner (558 kcal og 20 g protein pr. portion)

· 240 g tørret pasta
· 500 g champignoner 
· 1 dåse kokosmælk 
· 2 løg 
· 400 gram frosne ærter 
· 2 bouillonterning 
· 2 tsk. revet muskatnød 
· 1 bundt persille 
· Maizena majsstivelse eller alm. hvedemel (30-50 g)
· salt og peber

Hak løg og champignoner groft. Put dem på en pande og steg dem i lidt olie eller vand og tilsæt bouillon. Du kan smuldre bouillonen eller opløse den i lidt vand først.
Tilsæt kokosmælk når champignoner og løg er bløde. Champignonerne afgiver en del vand, når de steges. Hæld dette fra, inden du tilsætter kokosmælk.
Tilsæt ærter, hakket persille, muskatnød og salt og peber efter smag. Jævn retten, så den får en lidt tykkere konsistens. Brug en smule Maizena majsstivelse, som du opløser i lidt vand. Hæld blandingen i sovsen, imens den koger og rør rundt undervejs. Man kan også lave en meljævning ved at ryste mel og vand sammen til en tyk masse og tilsætte den under omrøring. Kog pastaen i cirka 4 minutter og servér eventuelt retten med groft brød.

[bookmark: _Toc509239081]21. Bolognese med belugalinser – 4 personer (593 kcal og 24 g protein pr. portion)

· 1 gulerod
· 1 løg
· 1-2 fed hvidløg
· Lidt olie til stegning
· 120 g belugalinser
· 1 ds hakkede tomater
· 1 dåse kokosmælk
· 1-2 dl vand
· 1 grøntsags bouillonterning
· 1 tsk. sukker
· 1 spsk. eddike (evt. balsamico)
· Lidt spidskommen
· 240 g pasta
· Salt og peber
· Basilikum og oregano efter smag

Riv guleroden og hak løg og hvidløg. Sautér det i en gryde i et par minutter. Tilsæt herefter linser, tomater, kokosmælk, bouillon, sukker, eddike og spidskommen. Lad det koge ved jævn varme i 25 minutter eller til sovsen har en passende konsistens (og linserne er kogte – der skal være en smule ”bid” i dem). Kog imens pastaen.
Smag til med salt, peber og basilikum og servér med den kogte pasta.


[bookmark: _Toc509239082]22. Burger med naturli hakket – 4 personer (580 kcal og 28 g protein pr. portion)

Burgere
· 400 g NATURLI’ Hakket (1 pakke) 
· Fedtstof til stegning
· 1 portion vegansk mayonnaise (se nedenfor)
· 4 burgerboller
· Grønt, fx iceberg, rødløg, tomat
Vegansk mayo
· ½ dl. neutral sojamælk 
· ½ dl neutral rapsolie 
· 1 tsk. citronsaft 
· ½ tsk. sennep 
· ½ tsk. salt 
· 1 fed hvidløg (presset) eller ¼ tsk. hvidløgspulver
· ¼ tsk. karry
Det er virkelig værd at lave mayoen selv, for det tager kun et par minutter og den er sindssyg god!
Kom alle ingredienser (undtaget olien) i en skål og blend med en stavblender. Tilsæt olien i en tynd stråle og bliv ved med at blende til konsistensen er tyk.
Form herefter Naturli’ Hakket til 4 gode bøffer.
Læg bøfferne på kold pande med lidt fedtstof og skru op til middelvarme. Steg 5-7 min. på hver side. Vend jævnligt.
Flæk burgerbollerne og saml dine burgers med salat, bøf, mayo samt skiver af rødløg, tomat og syltede agurker.
 














[bookmark: _Toc509239083]23. Boller i karry med ”Naturli Hakket” – 4 portioner (595 kcal og 22 g protein pr. portion)

Fars
· 300 g Naturli Hakket
· ¾ tsk. groft salt 
· ½ fintrevet løg 
· friskkværnet peber 
· 1 spsk. hørfrø + 3 spsk. vand
· 6 spsk. finvalsede havregryn 
· 1½ liter vand 
· 1 tsk. groft salt 
Karrysovs
· 20 g olie
· ½ finthakket løg 
· 2 tsk. karry 
· 1 lille skrællet æble 
· 2½ spsk. hvedemel 
· ½ dåse kokosmælk 
· Kogevand fra tilberedning af kødbollerne
Tilbehør
· 240 g ris (+ evt grønt)
Fars
Rør det hakkede kød med salt, til farsen er sej i ca. 1 min. Blend 1 spsk. hørfrø og 3 spsk. vand og tilsæt denne blanding til farsen sammen med løg og peber og rør det sammen. Rør havregryn i (og evt. lidt vand, hvis det bliver for tørt). Stil farsen tildækket i køleskabet i ca. ½ time. 
Bring vand tilsat salt i kog i en stor gryde med stor overflade. Rør farsen godt igennem. Dyp en spiseske i det kogende vand og form farsen til en bolle med ske og hånd. Læg den i det kogende vand. Dæmp for varmen, når alle bollerne er i gryden og kog bollerne til de føles stive, ca. 8-10 min. Tag kødbollerne op med en hulske og læg dem til afdrypning i en sigte. Kog resten af bollerne - gem 4 dl kogevand til saucen.
Karrysauce
Lad smørret smelte ved kraftig varme, men uden at det bruner. Svits løgene i ca. 1 min. uden at de tager farve. Skru ned til jævn varme og drys karry og fintrevet æble i og lad det svitse med i ca. 1 min. Drys melet over og rør til det er helt opsuget. Hæld siet kogevand ved under konstant piskning. Tilsæt madlavningsfløden og lad saucen koge ved svag varme og under omrøring i ca. 5 min. Smag til og varm kødbollerne i saucen.
Kog risene efter anvisningen på emballagen og server evt. med grønt efter ønske.






[bookmark: _Toc509239084]24. Dhal – 4 portioner (549 kcal og 29 g protein pr. portion)

· 2 tsk. koriander 
· 2 tsk. spidskommen 
· 2 tsk. gurkemeje 
· 1 tsk. kardemomme
· Evt. chilipulver 
· 1 løg, hakket 
· 4 fed hvidløg, pressede
· 250 g røde linser 
· 150 g grønne linser 
· 2 tsk. salt 
· 1 tsk. sukker 
· 1 lille dåse tomatpure (70 g) 
· 1 dåse hakkede tomater (400 g)
· 1 dåse kokosmælk (400 g)
· 1 liter vand
Svits krydderier, løg og hvidløg i en gryde i et par minutter. Brug lidt vand eller olie, så det ikke brænder på. Skyl linserne og hæld dem i gryden sammen med salt, sukker, tomatpure, hakkede tomater, kokosmælk og vand. Lad retten koge i 25 minutter under låg. Smag til med salt og chili.

[bookmark: _Toc509239085]25. Bolognese med ”Naturli Hakket” – 4 portioner (531 kcal og 26 g protein pr. portion)

	· 2 tsk. olie
· 1 løg
· 1 stor gulerod
· 2 stængler bladselleri
· 1 pakke Naturli' hakket
· 2 fed hvidløg (kan udelades)
· 1 dåse kokosmælk
· 2 dåser flåede, hakkede tomater
· 2 tsk. salt
· 1 spsk. eddike
· ½ spsk. basilikum
· Masser af sort peber
· 240 g tørret pasta
	


Kom lidt olie i en gryde ved medium til høj varme. Hak løg, gulerod og bladselleri så fint, som du overhovedet orker, og steg det under omrøring i ca. 5 minutter, indtil det begynder at brune. 
Tilsæt Naturli' hakket og hak det godt igennem med grydeskeen. Steg videre under omrøring, 5-10 minutter, indtil 'kødet' har fået lidt stegeskorpe. 
Tilsæt hakket hvidløg, tomater, kokosmælk, basilikum, balsamico, salt og masser af peber. Rør rundt og giv det et opkog. Skru ned for varmen og lad det simre i 20-30 minutter, indtil bolognesen er tyk og god. 
Server sammen med masser af pasta, brug som fyld i pandekager, sovs på en pizza eller hvad end, du gider! 

[bookmark: _Toc509239086]26. Lasagne med ”Naturli Hakket” – 6 personer (609 kcal og 22 g protein pr. portion)

“Kødsovs:”
· 1 stort løg
· 2 fed hvidløg
· 1 spsk. Olie
· 1 pakke Naturli’ Hakket (400 g)
· 1 dåse hakkede tomater (400 g)
· 1 dl vand
· 1 tsk. Salt
· 1 spsk. Citronsaft
· 1 tsk. Sukker
· 1 tsk. Oregano
· 1 tsk. Timian
· 1 stor gulerod, revet
Bechamelsovs:
· 2 dåser kokosmælk (2 x 400 ml – ikke light)
· 1 dl vand
· 1 terning grøntsagsbouillon
· ½ tsk. revet muskatnød
· ½-1 tsk. Salt
· Peber
· 50 g Maizena majsstivelse + 3 spsk. Vand
Ekstra:
· 300 g lasagneplader

Hak løg og hvidløg. Steg det på panden i olie sammen med Naturli’ Hakket ved medium varme, indtil “plantekødet” er brunet (det tager cirka 5 minutter). 
Tilsæt hakkede tomater, vand, salt, citronsaft, sukker, oregano, timian og revet gulerod. Lad det hele simre et par minutter og smag til, om der skal mere salt eller krydderi i.
Lav bechamelsovsen ved at opvarme kokosmælk, vand, grøntsagsbouillon, muskatnød, gærflager, salt og godt med peber i en gryde. Når sovsen koger, skal den jævnes. Dette gøres ved at blande Maizena majsstivelse med vand, så der ikke er klumper i. Blandingen hældes i sovsen i en tynd stråle, imens der røres rundt. Smag selv sovsen til med salt og peber.
Lasagnen skal nu lægges sammen i et lille fad med i alt fire lag lasagneplader og “kødsovs” og bechamelsovs imellem hvert lag. Start med et lag lasagneplader i bunden, og fordel derefter en tredjedel af “kødsovsen” ovenpå, og hæld derefter bechamelsovs udover. Læg endnu et lag lasagneplader, “kødsovs” og bechamelsovs, og fortsæt til der ikke er mere “kødsovs.” Slut af med bechamelsovs på toppen af lasagnen.
Lasagnen bages ved 200 grader i cirka 30 minutter. Brug gerne varmluft noget af tiden, så den bliver lidt brun på toppen. Lasagnen har godt af at køle lidt af inden servering.
Serveres eventuelt med salat og ovnbagte kartofler.
Tip: Bechamelsovsen kan også jævnes med en almindelig meljævning af vand og hvedemel, hvis du ikke har majsstivelse.

[bookmark: _Toc509239087]27. Chili sin carne med ”Naturli Hakket” – 6 portioner (558 kcal og 24 g protein pr. portion)
· 1 spsk. olie 
· 3 fed hvidløg (finthakket) 
· 1 stort løg (i tynde skiver)
· 2 stængler bladselleri (finthakket) 
· 2 gulerødder (finthakkede) 
· 400 g Naturli hakket
· 2 røde peberfrugter (hakket)
· 1 tsk. spidskommen
· 1 tsk. chilipulver 
· Salt, peber
· 2 dåser hakkede tomater
· 2 dåser kidneybønner (eller 200 g tørrede) 
· 150 g tørrede røde linser
· 1 grøntsags bouillonterning
· 2 dl vand
· 360 g ris
(Hvis du bruger tørrede bønner skal du sætte dem i blød først i mindst 10 timer og derefter koge dem i 30-40 minutter i nyt vand).
Sautér hvidløg, løg, bladselleri, gulerødder, ”Naturli hakket” og rød peberfrugt 3-5 minutter indtil det begynder at blive blødt.
Tilsæt spidskommen, chili, salt og peber og lad stege et par minutter. Tilsæt derefter de hakkede tomater, kidneybønner, linser, grøntsagsbouillon og vand.
Lad det simre i 25 minutter eller indtil sovsen er jævn og fyldet er mørt.
Serveres fx med frisk koriander (hakket), ris og et skvæt limesaft.

[bookmark: _Toc509239088]28. Mexikansk linsesuppe – 4 portioner (562 kcal og 27 g protein pr. portion)


· 1 spsk. olie
· 1 løg (hakket)
· 2 gulerødder (hakkede)
· 2 stænger bladselleri (hakkede) 
· 2 rød peberfrugt (hakket)
· 3 fed hvidløg (finthakket)
· 1 spsk. spidskommen
· 1/4 tsk. røget paprika
· 1 tsk. oregano
· 2 dåser hakkede tomater
· 1-2 chilier (finthakkede) eller 1-2 tsk chilipulver
· 200 g grønne linser
· 2 grøntsagsbouillonterninger
· ½ liter vand
· 1/2 tsk. salt
· 400 g brød, fx grovflûte
· Evt. frisk koriander (hakket) og 1 avocado (i skiver) til topping

Steg løg, gulerødder, selleri og rød peberfrugt i lidt olie i ca. 3-5 minutter. Tilsæt hvidløg, spidskommen, paprika og oregano og lad det hele stege et par minutter.
Tilsæt de hakkede tomater, chili, linser, grøntsagsbouillon, vand og salt. Lad suppen simre til linserne er møre – ca. 30-40 minutter. Smag til med salt og peber.
Servér evt. med hakket koriander og avocadoskiver på toppen og spis brød til.
 
[bookmark: _Toc509239089]29. Black Bean & Quinoa kugler – 4 portioner (594 kcal og 22 g protein pr. portion)
 
Bønne/quinoa-kugler:
· 100 g quinoa
· 1 dåse sorte bønner (eller 100 g tørrede)
· 75 g sesamfrø
· 60 g rasp eller havregryn
· 1 dåse tomatpuré
· ½ spsk. chilli sauce
· 1 tsk. hvidløgspulver eller 2 fed presset hvidløg
· 1,5 spsk. friske krydderurter efter smag (timian, koriander, rosmarin, persille, basilikum osv.)
· salt, pepper
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).

Tomatsauce:
· 100 g cherrytomater (skåret i halve)
· 70 g soltørrede tomater
· 1 spsk. eddike
· 2 fed hvidløg
· 2 spsk. ristede pinjekerner
· ½ dåse kokosmælk
· 1 tsk. tørret basilikum (eller 1 håndfuld frisk)
· 1 tsk. oregano
· salt, peber
Tilbehør
· 2 squash og 350 g pasta
Tænd ovnen på 200 grader. Kog quinoaen og dræn den for overskydende vand. Mos de sorte bønner groft med en gaffel. Tilføj quinoa, sesamfrø, rasp/havregryn, tomatpuré, chilisauce og krydderier og bland det hele godt sammen (brug hænderne til at ælte det hele godt sammen. Tril små kugler (ca. 4-5 cm i diameter - der skal være 24 i alt). Læg kuglerne på bagepapir på en bageplade. Bag ved 200 grader i 35-40 minutter (til de er crispy).
Kog pastaen som angivet på pakken og skær squash i tynde strimler.
Kom alle ingredienserne til tomatsaucen i en blender og blend indtil du har en glat sauce.
Server squash/pasta i store skåle, toppet med kold tomatsauce og varme, knasende bønne/quinoa-kugler. 


[bookmark: _Toc509239090]
30. Mongolsk Seitan – 6 portioner (563 kcal og 34 g protein pr. portion)

Saucen:
· 2 tsk olie
· 1/2 tsk. revet ingefær
· 3 fed hvidløg (finthakket)
· 1/3 tsk. barbecue krydderi eller 2 spsk. barbecue sauce
· ½ dl soya sauce + ½ dl vand
· 4 spsk. sukker
· 2 tsk. maizena majsstivelse
· 2 spsk. kold vand
Crispy seitan stykker
· 1½ spsk olie
· 600 g seitan (lavet af hvedeprotein, kan købes i helsekostbutikker eller på nettet – eller du kan lave det selv)
Til servering:
· 800 g grønt (fx dampet eller lynstegt broccoli)
· 75 g ristede sesamfrø
· 400 g ris
Først laves saucen:
1. Sauter ingefær og hvidløg i lidt olie. Tilføj barbecue krydderi og steg det med indtil duften udvikler sig.
2. Tilføj soja sauce, vand og sukker og rør godt rundt. Lad blandingen simre indtil sukkeret er smeltet helt og blandingen er reduceret lidt (ca. 5-7 minutter). Sørg for at det ikke brænder på.
3. Rør majsstivelse sammen med lidt vand og hæld det ned til blandingen på panden. Rør rundt og kog det hele 2-3 minutter mere indtil blandingen begynder at blive skinnende og er tyknet. Hold saucen varm på laveste blus, indtil du har tilberedt seitan’en.
Tilberedning af Seitan:
1. Skær seitan’en I mundrette bidder og steg dem på en pande i olien ved medium varme – ca. 4-5 minutter til den begynder at blive lidt crispy.
2. Skru lidt ned for varmen og tilsæt saucen til panden Rør rundt så seitan’en bliver dækket på alle flader og lad det koge lidt så saucen kan nå at sætte sig fast. Serveres varm, drysset med ristede sesamfrø og serveret sammen med ris og de grøntsager du fortrækker.






[bookmark: _Toc509239091]31. Linselasagne – 6 portioner (633 cal og 25 g protein pr. portion)

Linsesovs: 
· 300 g delikatesselinser, belugalinser eller grønne linser 
· 500 g champignoner 
· 1 løg, hakket 
· 2 fed hvidløg, pressede 
· 2 dåser hakkede tomater 
· 1 dåse tomatpure (140 g) 
· 200 ml vand 
· 2 tsk. salt 
· 2 tsk. oregano eller basilikum 
· 1 tsk. paprika 
· 1 tsk. Sukker
· ½ tsk. chilipulver (kan undlades) 
Bechamelsovs: 
· 2 dåser kokosmælk (2 x 400 ml) 
· 1 grøntsagsbouillionterning 
· ½ tsk. revet muskatnød 
· 50 g majsstivelse salt og peber

· 250 g lasagneplader

Skyl linserne og kog dem i 20-25 minutter. Champignonerne hakkes helt fint (brug eventuelt en foodprocessor) og steges i en stor gryde sammen med løg og hvidløg ved høj varme. Tilsæt eventuelt en lille smule vand eller olie i starten, så det ikke brænder på, men ret hurtigt vil champignonerne afgive væske, og det er derfor ikke nødvendigt at tilføre yderligere vand eller olie. Champignoner, løg og hvidløg skal steges, indtil vandet er fordampet, og champignonerne er blevet til fnuller. Det tager cirka 15 minutter. Derefter tilsættes de øvrige ingredienser samt de kogte linser.
Imens linserne koger, og champignoner og løg steger, kan man med fordel begynde at lave bechamelsovsen: Put kokosmælk i en gryde sammen med bouillon og muskatnød. Når sovsen koger, skal den jævnes, så den får en tykkere konsistens. Si majsstivelsen i sovsen lidt efter lidt. Rør godt rundt i sovsen imens, for at forhindre at den klumper. Alternativt kan man opløse majsstivelsen i lidt vand og tilsætte den til sovsen under omrøring. Smag til med salt og peber, når sovsen har den rette konsistens.
Når begge sovser er færdige, skal lasagnen lægges sammen med fire lag lasagneplader. Opskriften passer til et fad med målene 24 x 33 cm og en højde på 6 cm. Start med at lægge et lag lasagneplader i bunden. Læg derefter 1/3 af linsesovsen ovenpå. Læg så et lag lasagneplader, derefter 1/3 linsesovs, lasagneplader igen, den sidste 1/3 linsesovs og derefter lasagneplader. Bechamelsovsen fordeles udover det sidste lag lasagneplader.
Bag lasagnen ved 200 grader i 30 minutter. Brug gerne varmluftovn, da det vil gøre lasagnen lidt brun på toppen. Lasagnen har godt af at køle en smule af inden serveringen. 
Server eksempelvis lasagnen sammen med salat.



[bookmark: _Toc509239092]32. Vegansk Samosa Pie – 4 portioner (591 kcal og 32 g protein pr. portion)
· 2 medium kartofler, skrællede og i tern 
· 150 g frosne ærter
· 1 spsk. olie 
· 1 stort løg (hakket) 
· 3 fed hvidløg (finthakket)
· 300 g linser eller 400 g ”Naturli Hakket” 
· 2 spsk. karry
· 1 spsk. koriander
· 1 tsk. chili pulver
· Salt, peber
· 1 pakke frossen filodej 
· 2 spsk. olie 
Tænd ovnen på 180 grader. Tag filodejen op af fryseren og lad den optø ved stuetemperatur, mens du forbereder fyldet.
Kog kartoflerne (ca. 15 minutter) og linserne (15-20 min) indtil de er bløde (i hver sin gryde). Tilføj ærterne til kartoflerne når der er ca. 1 minut tilbage af kogetiden. Hæld herefter vandet fra og mos ærter/kartofler sammen med en gaffel.
Sautér løg og hvidløg I lidt olie til det begynder at blive blødt. Tilføj karry, koriander og chili og lad det stege i 1-2 minutter. Tilsæt derefter linserne (eller ”Naturli Hakket”) og en lille smule vand og lad det simre i ca. 10 minutter. 
Bland ærte/kartoffelmosen sammen med linseblandingen og smag til med salt og peber. Tilsæt lidt mere vand, hvis det er for ”tørt”. Hæld blandingen over i et smurt, ovnfast fad og jævn overfladen ud.
Fold filodejen ud og læg den lag for lag ovenpå blandingen – husk at pensle med olie mellem hvert lag. 5 ark er passende (svarer til ca. 10 lag, alt efter fadets størrelse). Pensl toplaget med lidt olie og lav 4-5 ridser med en kniv for at lade lidt damp slippe ud
Bages ca. 20 minutter til dejen er gylden og crispy.












[bookmark: _Toc509239093]33. Linsesalat med kikærtepandekage – 4 portioner (522 kcal og 23 g protein pr. portion)
· 200 gram kikærtemel
· 450 ml vand
· 2 spsk olie
· 1 tsk. salt

· 1 mellemstor sød kartoffel (skrællet og skåret i tern)

· 1 bundt frisk basilikum (eller 2 tsk. tørret)
· 2 spsk olie
· 1 fed hvidløg
· ½ -1 dl appelsinsaft
· 1 tsk. salt
· 1 tsk. eddike
· 1 lille rødløg (hakket)
· 250 g røde linser (tørret vægt)
· 1 pære eller 1 æble (i tynde skiver)
· ½ granatæble
· ½ tsk. salt
· 50 gram rucola salat (eller anden slags, hvis du synes den er for bitter)
Kog linserne.
Bland kikærtemel, vand, 2 spsk. olie og 1 tsk. salt og pisk det godt sammen. Lad dejen hvile mens du forbereder salaten. Jo længere tid, desto bedre bliver den. Rør godt rundt lige inden bagning af pandekagerne, så du fjerner alle klumper I dejen. 
Kog den søde kartoffel indtil den er mør (ca. 10 minutter). Tænd ovnen på 230 grader og placér en bageplade derinde, så den kan nå at varme op. Blend basilikum, appelsinsaft, 2 spsk. olie, 1 tsk. salt, hvidløg og eddike indtil massen er glat. Rør linser, sød kartoffel, rødløg, granatæblekerner, rucula og pære sammen.
Tag bagepladen ud af ovnen og læg bagepapir på.  Hæld pandekagedejen ud over hele pladen og jævn den ud. Bages I midten af ovnen I 5-7 minutter eller indtil den bliver fast på toppen og derefter sættes ovnen på grill og du sætter pladen op øverst i ovnen og giver den nogle minutter til den bliver gylden.
Løsn kanterne af pandekagen (der hvor bagepapiret ikke har dækket med en spartel og træk pandekagen af pladen. Del den i 4 stykker og fjern bagepapiret.
Pandekagerne serveres med salaten ovenpå, dryppet med dressingen.









[bookmark: _Toc509239094]34. Burritos – 4 portioner (575 kcal og 28 g protein pr. portion)
· 2 medium kartofler i tynde skiver 
· 4 grøn peber i tern
· 2 dåser kogte, sorte bønner/kidneybønner/pintobønner (ca. 200 g i tørret tilstand)
· 400 g tofu
· 4 fed hvidløg, finthakket
· 2 tsk. spidskommen 
· Salt, peber
· 1 avocado i tern 
· Frisk koriander (hvis du kan lide koriander. Ellers kan salat også være fint)
· 1 dl chilisauce eller salsasauce
· 8 tortillas  
(Hvis du bruger tørrede bønner skal du sætte dem i blød først i mindst 10 timer og derefter koge dem i 30-40 minutter i nyt vand).
Sautér kartofler og grøn peber på en pande indtil kartoflerne er gyldne. Tilsæt tofu, og mens den varmer op, moser du den med en gaffel. Når tofuen er blevet gylden tilsættes hvidløg, spidskommen og de sorte bønner. Lad det hele stege i yderligere 4-5 minutter til bønnerne er varme.
Varm en tortillapandekage enten i mikroovnen (15 sek.) eller på en varm pande.
Læg tortillaen på en tallerken og placér en klat kartoffel/bønne/tofu-blandingen samt chili/salsa sauce, avocado g frisk koriander på den, rul den sammen og så er din burrito klar.

[bookmark: _Toc509239095]35. Vietnamesisk sandwich – 2 portioner (600 kcal og 22 g protein pr. portion)

· 200 g gulerødder
· ½ agurk
· 1 bundt frisk koriander (eller noget salat, hvis du ikke kan lide koriander)
· ½ rødløg i skiver
· 1/2 chili, finthakket
· 2 spsk. hoisin sauce
· Saften af ½ citron
· 1 fed hvidløg, presset
· 1 spsk. olie
· 2 baguettes eller sandwichboller (á ca. 150 g)
· 1 pakke marinet tofu (200 g) – du kan evt. selv marinere den med fx soja/citron/krydderier, men den kan også købes som marineret.
Tænd ovnen på 200 grader. Klargør alle grøntsagerne.
Kom hoisin sauce i en lille skål. Smag til med finthakket chili, citronsaft, presset hvidløg og 2 spsk. olie.
Stænk brødene med vand, og bag dem sprøde i ovnen, 8-10 minutter.
Skær tofuen i stave, og steg dem gyldne og sprøde i olie på en varm pande. Læg dem bagefter på fedtsugende papir.
Flæk baguetterne, og fór dem med koriander/salatblade. Fyld godt op med gulerødder, agurk, løg og ristet tofu. Dryp spicy dressing over, og server. Spis resten af grøntsagerne og dressingen til.

[bookmark: _Toc509239096]36. Bønner á la græsk – 4 portioner (598 kcal og 24 g protein pr. portion)

· 4 fed hvidløg, i tynde skiver
· 2 gulerødder, i tynde skiver
· 1-2 stængler bladselleri, i tynde skiver
· 2 løg, i tynde både
· 1 spsk. olie
· 1 dåse hakkede tomater
· 1 dåse tomatpuré (140 g)
· 5 dl vand
· 1spsk frisk rosmarin (eller 1 tsk. tørret)
· 1 spsk. frisk timian (eller 1 tsk. tørret) 
· 2 laurbærblade
· 720 g kogte butterbeans eller hvide bønner (300 g i tørret vægt)
· Salt, peber
· 300 g ris
(Hvis du bruger tørrede bønner skal du sætte dem i blød først i mindst 10 timer og derefter koge dem i 30-40 minutter i nyt vand).
Varm 1 spsk. olie i en stor gryde eller sauterpande. Sautér hvidløg og løg 1 minut. Kom gulerod og bladselleri ved, og sautér yderligere et par minutter. Tilsæt hakkede tomater, tomatpuré, vand, krydderurterne, bønnerne, lidt salt og peber. Bring i kog, og lad det lige koge igennem. Smag til med salt og peber, og hæld i et ildfast fad. Bag tildækket i en 200˚ varm ovn i 50 minutter. Dryp evt. et par spsk. olie over retten inden servering. Servér evt. med ris/quinoa og grønt.
















[bookmark: _Toc509239097]
37. Friske forårsruller med peanutsauce– 4 portioner (528 kcal og 22 g protein pr. portion)

Dip:
· 3 spsk. peanutbutter
· 2 spsk. olie
· 2 spsk. soyasauce
· ½ dl vand
· 1 spsk. limesaft

Fyld:
· 1 peberfrugt, i lange strimler
· 1 spsk. limesaft
· 1 spsk. soyasauce
· 100 g sesamfrø
· 200 g seitan eller kogte bønner (kidney, sorte eller hvide – tørvægt 100 g) – hakket i små tern
· olie til stegning
· 200 g frisk spinat, groft hakket
· 2 avocado i tern
· 1 bundt koriander, groft hakket

· 12 stykker rispapir 

(Hvis du bruger tørrede bønner i stedet for Seitan, skal du sætte dem i blød først i mindst 10 timer og derefter koge dem i 30-40 minutter i nyt vand).
Alle ingredienserne til dippen blendes sammen, smages til med salt og limesaft.
Rist sesamfrø på en tør pande. De skal kun lige blive gyldne.
Kom lidt olie i en gryde.
Steg peberfrugterne i gryden sammen med tofu/seitan/bønner til peberfrugterne er let bløde og tofu/seitan/bønner har fået lidt farve/skorpe.
Tilsæt soyasauce og limesaft.
Tilsæt til sidst de ristede sesamfrø og rør rundt.
Kom rispapiret under kold vand, så det er vådt på begge sider (max 10 sek., papiret skal ikke gå i stykker).
Kom nu det våde rispapir på en tallerken.
Kom fyldet i midten og fold siderne ind over midten og rul forårsrullen, så de andre sider også lukkes.
Spises med det samme – husk at dyppe i peanutbutterdippen! 
Du kan også vælge at hælde noget dip ind i forårsrullen før den lukkes, hvis du synes at det andet bliver for snasket.



[bookmark: _Toc509239098]38. Burger med Kikærte/rødbedebøffer - 4 portioner (596 kcal og 18 g protein pr. portion)

Vegansk chilimayo
· ½ dl. neutral sojamælk 
· ½ dl neutral rapsolie 
· 1 tsk. citronsaft 
· ½ tsk. sennep 
· ½ tsk. salt 
· 1 fed hvidløg (presset) eller ¼ tsk. hvidløgspulver
· ¼ tsk. karry
· ½-1 tsk. chilipulver (smag til)

Burgere
· 2 rødbeder, fint revet
· 1 spsk. hørfrø og 3 spsk. vand
· 1 ds. Kikærter (eller 115 g tørrede)
· 1 lille løg
· 2 fed hvidløg
· 1½ tsk. spidskommen
· 1½ tsk. koriander
· saft fra ½ lime
· 1 tsk. salt og lidt peber
· 3 spsk. mel
· Olie til stegning
Desuden:
· 4 burgerboller
· 2 store løg (i skiver) + lidt mel + lidt olie
· Grønt, fx iceberg, tomat, agurk (evt. syltede agurker)
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand). Forvarm ovnen på 180 grader.
Tilberedning af mayo:
Det er virkelig værd at lave mayoen selv, for det tager kun et par minutter og den er sindssyg god!
Kom alle ingredienser (undtaget olien og chilien) i en skål og blend med en stavblender. Tilsæt olien i en tynd stråle og bliv ved med at blende til konsistensen er tyk. Smag til med chili.
Tilberedning af burger:
Blend hørfrø og vand til det er tykt. Riv rødbederne fint og pres væsken fra. Kom alle ingredienser i en foodprocessor eller blend dem med en stavblender til en ensartet masse. Tilføj evt. et par ekstra spsk. mel, hvis massen ikke er fast nok. Form forsigtigt bøfferne med en ske og din hånd og tryk dem flade. Opvarm en pande og kom rigeligt med olie på. Bøfferne steges et 3-4 minutter på hver side og lægges i et ovnfast fad (eller steg dem færdig ved svag varme i yderligere ca. 5 minutter på hver side) og bages ca. 8 minutter.
Dyp løgringene i mel og steg dem i olie på panden til de bliver crispy.
Flæk burgerbollerne og saml dine burgers med salat, bøf, chilimayo, løgringe, tomat og (syltede) agurker.

[bookmark: _Toc509239099]39. Falafler med pitabrød – 4 portioner (523 kcal og 22 g protein pr. portion)

· [bookmark: _Toc509236800][bookmark: _Toc509239100]250 g tørrede kikærter (dem på dåse kan ikke bruges)
· 1 bundt frisk persille eller koriander (eller en blanding)
· 2 løg
· 4 fed hvidløg
· 3 spsk. rasp
· 1½ tsk. koriander
· 1½ tsk. spidskommen
· 1½ tsk. salt
· 1 tsk. bagepulver
· Evt. lidt chilipulver
· Olie til stegning
· Evt. ekstra rasp til at rulle falaflerne i 
· 4 Pitabrød
· 2 dl soja yoghurt + krydderier efter smag
· Grønt til pitabrødet, eksempelvis: majs, ærter, salatblade, forårsløg, tomat, agurk, peberfrugt.

Læg kikærterne i blød 8-12 timer. Udblødningsvandet hældes derefter fra, og kikærterne skylles (de skal ikke koges, da de så vil have svært ved at hænge sammen).
Alle ingredienserne kommes i en foodprocessor og blendes, indtil det er en ensartet masse. Farsen formes til cirka 20 falafler. Rul dem eventuelt i rasp inden stegning eller bagning, hvis du vil have en mere sprød overflade.
Falaflerne skal herefter steges: Varm rigeligt olie op i en stegepande eller gryde ved middel varme. Steg ikke for mange falafler ad gangen, da det er svært at styre. Vend falaflerne undervejs, så de bliver brune og sprøde på hver side.
Hold godt øje med dem, så de ikke brænder på!
Læg de færdige falafler på et stykke køkkenrulle, så noget af olien kan blive suget af papiret.
Server falaflerne sammen med pitabrød, grønt og en dressing lavet på fx soja yoghurt og krydderier.











[bookmark: _Toc509239101]40. Tortillas med bønnefyld + guacamole – 4 portioner (550 kcal og 22 g protein pr. portion)

Bønnefyld
· 2-3 gulerødder
· 2 løg
· 3 fed hvidløg
· 1-2 terninger grøntsagsbouillon
· 3-4 tsk. paprika
· 2 tsk. stødt spidskommen
· Chilipulver/cayennepeber/frisk chili
· 2 dåser bønner (f.eks. to dåser kidneybønner og en dåse hvide bønner) eller 200 g tørrede.
· 1 dåse hakkede tomater
· 1 dåse tomatkoncentrat
· Salt og peber
Guacamole:
· 3 modne avocadoer
· 1⁄2 lille løg, hakket
· 1-2 fed hvidløg
· 3 spsk. citronsaft
· 1⁄2 tsk. salt
Ekstra:
· Tortilla-brød
· Ekstra grønt, eksempelvis:majs, ærter, cherrytomater, agurk, peberfrugter, forårsløg, frisk basilikum eller koriander

Bønnefyld: 
(Hvis du bruger tørrede bønner, skal du sætte dem i blød først i mindst 10 timer og derefter koge dem i 30-40 minutter i nyt vand).
Skær gulerødderne i tern og hak løgene. Steg gulerødder og løg på panden (brug evt. lidt vand eller olie så det ikke brænder på) sammen med presset hvidløg, bouillon, paprika, spidskommen og chili (brug så meget chili, som du kan lide).
Dræn bønnerne for vand og tilsæt bønner og tomat, når gulerødder og løg er tilstrækkeligt bløde. Lad det simre nogle få minutter og smag til med salt og peber.
Guacamole: 
Halvér avocadoerne og fjern stenene. Skrab avocadokødet ud og put det i en foodprocessor/blender sammen med resten af ingredienserne, og blend det til det har en cremet og ensartet konsistens. Smag til med citronsaft og salt. Du kan også lave en grov guacamole ved at mose avocadoerne med en gaffel.
Lun tortillapandekagerne enkeltvis i mikroovnen, efterhånden som de skal bruges (15 sekunder ved høj effekt), kom bønnefyld, guacamole og grønt på, rul sammen og spis.




[bookmark: _Toc509239102]41. Karrysuppe med nudler (594 kcal og 28 g protein pr. portion)

· 1 kg kartofler, skåret i tern
· 500 g gulerødder, skåret i skiver
· 300 g røde linser, skyllet før brug
· 2 løg, hakkede
· 3 fed hvidløg, pressede
· 2 grøntsagsbouillonterninger
· 2 tsk. karry
· 1 tsk. chilipulver
· Evt. en klump frisk ingefær, hakket
· Salt og peber efter smag
· Cirka 1,5 liter vand
· 100 g croutoner

Hæld alle ingredienserne (undtagen nudler) i en gryde og kog det hele i 15-20 minutter (eller til kartofler og gulerødder er bløde). Blend suppen en smule med en stavblender, så der fortsat er nogle hele stykker af kartofler og gulerødder. 
Servér med en håndfuld croutoner på toppen.

[bookmark: _Toc509239103]42. Kikærtegryde – 4 portioner (558 kcal og 25 g protein pr. portion)

· 2 grøntsagsbouillonterninger
· 1 løg, hakket
· 2 gulerødder, hakkede
· 1 aubergine
· 1 squash
· 5 fed hvidløg, pressede
· 3 tsk. koriander
· 3 tsk. spidskommen
· 1 tsk. chilipulver
· 2 dåser hakkede tomater
· 3 dåser kikærter eller 345 g tørrede kikærter
· 1 spsk. citronsaft
· 1 tsk. sukker
· 1 tsk. Salt
Hvis du bruger tørrede kikærter, skal de ligge i blød i mindst 10 timer først. Derefter skal vandet udskiftes, og de skal koges i 30-40 minutter. Hvis du bruger kikærter fra dåse, kan du springe dette trin over.
Opløs bouillonterningerne i lidt vand og steg løg og gulerødder på en stor pande eller gryde sammen med bouillon og eventuelt olie. Aubergine og squash hakkes i tern og tilsættes efter nogle minutter sammen med hvidløg, koriander, spidskommen og chili. Når grøntsagerne er nogenlunde bløde, tilsættes dåsetomater, kikærter, citronsaft, sukker og salt. (Dræn vandet fra kikærterne først). Lad retten simre i 10-15 minutter og smag til med salt og peber. 


[bookmark: _Toc509239104]43. Tarteletter – 5 portioner (599 kcal og 23 g protein pr. portion)

· 200 g røde linser
· 1 løg, fint hakket
· 200 g gulerødder, skåret i små tern
· 500 g champignoner, hakket
· 200 g ærter
· 1 dåse asparges
· 1 bundt persille, fint hakket
· 1 dåse kokosmælk
· 2 grøntsagsbouillonterninger
· 1⁄2 tsk. revet muskatnød
· 40 g Maizena majsstivelse
· Godt med peber
· Salt efter smag
· 2 pakker luksus tarteletter (10 stk. pr. pakke)
Kog linserne (15-20 min).
Steg løg, gulerødder og bouillon på panden (bouillonen skal bare hakkes/smuldres eller opløses i en lille smule kogende vand). Tilsæt champignoner efter nogle minutter. Når gulerødder og champignoner er tilpas bløde, tilsæt så ærter, asparges (drænet for vand), persille, de kogte linser, muskatnød og peber og hæld kokosmælken over.
Når kokosmælken koger, er det tid til jævning, så sovsen bliver tykkere i konsistensen. Tag en si og si majsstivelsen ned i sovsen under omrøringen, mens den koger. Det er vigtigt at bruge en si, så sovsen ikke klumper, og det er vigtigt at røre rundt konstant, så sovsen ikke brænder på. Smag til med salt og peber.
Varm tarteletterne i ovnen ved 200 grader i cirka 3 minutter og fordel derefter tarteletfyldet i dem.
















[bookmark: _Toc509239105]44. Krydret peanutsuppe – 4 portioner (606 kcal og 22 g protein pr. portion)

· 2 søde kartofler (500 g)
· 1 løg
· 3 fed hvidløg
· 1 klump frisk ingefær (cirka 4 cm)
· 0,5 dåse kokosmælk (200 ml)
· 1⁄2 liter vand
· 1 grøntsagsbouillonterning
· 100 g peanutbutter
· 1 dåse tomatpuré (140 g)
· 1 tsk. salt
· 1 tsk. spidskommen
· 1 tsk. koriander
· 1⁄2-1 tsk. chilipulver
· 1 spsk. citronsaft
· 2 dåser kikærter (eller 230 g tørrede)
· 100 g spinatblade
· 4 spsk peanuts (+ evt. ekstra til pynt)
· Evt. frisk koriander til pynt
(Hvis du bruger tørrede kikærter skal du sætte dem i blød først i mindst 10 timer og derefter koge dem i 30-40 minutter i nyt vand).
Skræl de søde kartofler og skær dem i grove tern. Hak løg og hvidløg. Skræl ingefærklumpen og hak den fint. Steg det hele i en gryde i lidt vand eller olie i 5-10 minutter, til de søde kartofler begynder at blive bløde. Tilsæt derefter kokosmælk, vand, grøntsagsbouillon, peanutbutter, tomatpuré, salt, spidskommen, koriander, chilipulver og citronsaft.
Lad suppen simre i 5-10 minutter, til de søde kartofler er blevet bløde. Dræn vandet fra kikærterne og hæld dem i suppen sammen med spinatblade og peanuts. Lad suppen simre yderligere nogle minutter, til spinatbladene er faldet sammen.
Smag suppen til med salt og chili og server den sammen med brød eller ris. Pynt med peanuts og eventuelt friske korianderblade.













[bookmark: _Toc509239106]45. Stærk linsesuppe – 4 portioner (606 kcal og 28 g protein)

· 3 løg
· 3 gulerødder
· 2 grøntsagsbouillonterninger
· 3-4 fed hvidløg
· 400 g røde linser
· 2 dåser hakkede tomater
· 1 dåse tomatkoncentrat
· 1 dåse kokosmælk (kan undlades, men tilsæt da lidt mere vand)
· Chili (brug så meget som du kan lide)
· 2 tsk. paprika
· 2 tsk. salt (smag selv til)
· Peber
· Evt. frisk ingefær og basilikum.
· 1⁄2 – 1 liter vand
Hak løg og gulerødder i tern, hæld dem i gryden med bouillon og presset hvidløg. Steg ingredienserne i lidt vand eller olie i nogle minutter. (Gulerødderne kan også rives og tilsættes, når suppen er færdig).
Skyl linserne og tilsæt dem sammen med dåsetomater, tomatkoncentrat, kokosmælk, chili, paprika, salt og peber. Tilsæt eventuelt hakket/revet frisk ingefær og basilikum. Tilsæt desuden mellem en halv og en hel liter vand, alt efter hvor tyk en suppe du kan lide. Linserne suger en del vand.
Lad suppen koge til linserne er møre. Det tager cirka 15-20 minutter. Servér eventuelt suppen sammen med brød eller pasta.


















[bookmark: _Toc509239107]Morgenmad/desserter/mellemmåltider
[bookmark: _Toc509239108]
46. Proteinpandekager - 2 portioner (485 kcal og 32 g protein pr. portion)

· 240 g durummel
· 45 g vegansk proteinpulver (fx ærte-)
· 1 spsk. bagepulver
· 1/2 tsk. salt
· Lidt sødemiddel
· Ca. 3 dl vand
· Sirup eller anden topping (hvis der skal spares på kalorierne, så findes der en kaloriefri sirup på svenskkosttilskud.dk og der er også Bodylabs ”Zero Topping” der er kaloriefattig).
Bland de tørre ingredienser sammen i en skål og tilsæt vand og sødemiddel mens der røres rundt/piskes. Steges på en non-slip pande i lidt olie.
Dejen kan også bruges til æbleskiver eller vafler og der kan også tilsættes frugt til dejen hvis man har lyst, fx banan eller bær.

[bookmark: _Toc509239109]47. Bønneshake med bær/frugt – 1 person (479 kcal – 28 g protein pr. portion)

· 200 g kogte, afkølede bønner (fx hvide bønner, kidney bønner, sorte bønner, butterbeans)
· 200 g frossen bær/frugt (fx blåbær, hindbær, banan, mango…eller et mix af forskellige)
· 2 dl plantemælk (jeg bruger naturel, men tror også den med vanilje vil være god)
· Lidt sødemiddel
· Evt. et skvæt citronsaft (det gør virkelig forskellen! Dog ikke hvis det er en bananshake…)
Det hele blendes og er så klar til servering.

[bookmark: _Toc509239110]48. Protein Breakfast Bars - 6 stk. (495 kcal og 20 g protein pr. stk.)
· 50 g kokosmel 
· 50 g solsikkefrø
· 50 g sesamfrø
· 50 g græskarkerner (usaltede) 
· 150 dl nødder (vælg din favorit – de skal være usaltede. Jeg har brugt hasselnødder)
· 1 dl rosiner (tranebær eller dadler kunne også være fint) 
· 1 tsk. kanel
· 1 dl nøddesmør – peanutbutter er billigst og mest tilgængeligt (må gerne være saltet)
· 4 spsk sirup eller ahornsirup
· 1 tsk. vanillesukker 
Forvarm ovnen til 180 grader og fór et ildfast fad (ca. 15x20 cm) med bagepapir
Mix kokosmel, frø, nødder, rosiner og kanel i en skål.
Smelt nøddesmørret i en gryde sammen med sirup ved medium varme. Herefter tages gryden af varmen og der tilsættes vanillesukker og røres godt rundt. Tilsæt ingredienserne fra skålen til gryden og mix det hele godt sammen. Du kan tilsætte en lille smule vand, hvis det ikke klistrer nok sammen.
Hæld massen I det ildfaste fad og jævn det ud/pres det sammen. Bag 20-25 minutter til overfladen er gylden. Køl af og skær ud i 6 stykker. Kan holde sig i lufttæt beholder i mindst en uge.
[bookmark: _Toc509239111]49. Protein havregrød – 2 portioner (485 kcal og 23 g protein pr. portion)
· 1 spsk. hørfrø (10 g)
· 1 dl soja drik
· 1 banan
· 200 g havregryn
· 15 g proteinpulver
· 1 drys kanel
· 1 spsk. soja drik
1. Blend 1 dl soja drik og hørfrø til det tykner.
2. Mos en banan i bunden af en skål (der kan tale at komme i mikroovnen). 
3. Tilsæt alle de resterende ingredienser (undtaget 1 spsk. soja drik) og hørfrø/soyadrik-blandingen og mix det hele sammen
4. Kom det i mikroovnen og varm det i 2 minutter. Tag det ud og rør godt rundt og varm det yderligere 1 minut.
5. Rør 1 spsk. soyadrik i grøden til sidst for at gøre den mere cremet. Afkøl let, smid den topping på du ønsker og servér!

[bookmark: _Toc509239112]50. Is med bønner/banan/bær – 1 portion (490 kcal og 24 g protein)

· 1 banan, frossen (let optøet, hvis din blender ikke er så stærk)
· 1 dl plantemælk
· 200 g kogte bønner (hvide, kidney, butterbeans osv.)
· 150 g frosne bær/frugt (fx mango eller papaya)
Kom bananer og plantemælk i blender/foodprocessor og kør blandingen helt cremet. Tilsæt bær/frugt + bønner og blend 1-2 minutter – det er meningen at der skal være lidt bid i blandingen.

[bookmark: _Toc509239113]51. Scrambled tofu – 1 portion (490 kcal og 33 g protein pr. portion)

· 150 g tofu (fast)
· ½ løg
· 1 tsk. olie
· 100 g frisk spinat
· 1 spsk. gærflager (IKKE bagegær!) – kan udelades.
· 1 spsk. sennep
· 1 spsk. tahin
· 3 spsk. soyasauce
· 1 tsk. gurkemeje
· 1 skive groft brød
Skræl og hak løget fint. Rens spinaten og hak den groft. Smuldr tofuen i lidt ujævne stykker, så der også er lidt større stykker imellem.
Bland i en lille skål en “sovs” af gærflager, dijonsennep, tahin, sojasauce og gurkemeje og stil til side
Steg løget klart i olien ved mellemhøj varme
Tilsæt spinat, tofu og “sovs” og rør det hele godt sammen. Steg blandingen i ca. 5 minutter ved mellemhøj varme, til spinaten er faldet sammen og server straks sammen med en skive brød.
[bookmark: _Toc509239114]52. Protein muffins – 10 stk. (164 kcal og 11 g protein pr. stk.)
· 2 spsk. hørfrø + 5 spsk. vand, blendet sammen
· 3 dl vegansk yoghurt
· 2 bananer, meget modne 
· 5 dl havregryn
· 80 g vegansk vanilleproteinpulver
· 60 g sirup/ahorn sirup
· 1 tsk. vanillesukker 
· 1 ½ tsk. bagepulver 
· ½ tsk. natron
· ½ tsk. salt
· Topping efter eget ønske*
Tænd ovnen på 200 grader. Smør muffins formene (eller brug papirforme indeni metal/silikone formene).
Blend først hørfrø og vand til det bliver tykt. Tilsæt herefter de resterende ingredienser. Blend massen indtil den er glat – 1-2 minutter.
Hæld dejen I formene, de skal fyldes ca. ¾ og drys med din favorittopping.
[bookmark: _GoBack]Bag dem i 15-18 minutter til de er gyldenbrune. Prøv at stikke en gaffen I én af dem, hvis der kommer dej med op, skal de have lidt længere tid.
Lad dem køle helt af inden de tages ud af formene, så er de nemmest at få ud, uden at de hænger fast.
 * Topping idéer: bær, granola, chokoladestykker, hakkede nødder, kerner, tørret frugt osv. Du kan også vælge at lade være med at komme topping på, men i stedet smøre dem med frosting/glasur (+ evt. drys) når de er kommet ud af ovnen og er afkølede.


[bookmark: _Toc509239115]53. Syrnet ”mælkeprodukt” med drys – 1 portion (490 kcal og 20 g protein pr. portion)

· 400 g Alpro soja yoghurt (fx blåbær eller citron/lime)
· 60 g müsli (mindst 6 g protein/100 g, max 350 kcal/100 g)
Du kan vælge alt muligt andet drys, nu valgte jeg bare müslien her for at få det til at gå op mht. proteinerne.

The end…

Credits:
Originale opskrifter er fra Mia Sommer, Veganerudfordringen, Arla, Naturli hakket’s hjemmeside, bogen ”grønne proteiner, stinna.dk, http://madogkaerlighed.dk, https://thomaserex.com, http://www.groensamvittighed.dk, https://maanebarnet.org og Wallflower kitchen.
